Podnecovaním rozumieme každý prejav, ktorý je spôsobilý vyvolať u iných osôb náladu alebo vzbudiť rozhodnutie spáchať [[Term:trestný čin|trestný čin]], alebo neplniť dôležitú povinnosť uloženú podľa zákona. Podnecovanie ako jednu z foriem trestnej súčinnosti treba odlišovať od návodu ako jednej z foriem účastníctva. Návod vždy smeruje ku konkrétnej osobe s cieľom vzbudiť u nej rozhodnutie spáchať konkrétny trestný čin. Podnecovanie smeruje k neurčitému počtu osôb a podnecovať možno nielen na spáchanie trestného činu, ale aj na hromadné neplnenie dôležitej povinnosti uloženej zákonom alebo na jeho základe, alebo na závažné porušovanie verejného poriadku.
Podnecovanie na hromadné neplnenie dôležitej povinnosti uloženej podľa zákona znamená vyvolávanie nálad u väčšieho počtu ľudí na neplnenie povinnosti, ktorá vyplýva zo zákona alebo z iných právnych predpisov, alebo i rozhodnutí štátnych orgánov vydaných na základe zákona (napr. výzva na neplnenie daňovej povinnosti).
Čentéš, J. a kol.: Trestný zákon – Veľký komentár. Bratislava: Eurokódex 2013.
trestný čin, ktorého sa dopustí ten, kto verejne podnecuje na trestný čin alebo verejne vyzýva na hromadné neplnenie dôležitej povinnosti uloženej zákonom alebo na jeho základe, alebo na závažné porušovanie verejného poriadku